പാഠം 24
തിന്മയുടെമേലുള്ള യേശുവിന്റെ അധികാരം

“വിശ്വസിക്കുന്നവന് സകലവും സാധ്യം.”



പാഠം അവതരിപ്പിക്കൽ
തുടക്കം
ചെയ്യാൻ നിങ്ങൾക്ക് വളരെ ബുദ്ധിമുട്ടു തോന്നിയ ചില കാര്യങ്ങൾ ചിന്തിക്കുക. ഉദാഹരണങ്ങൾ: സ്കൂൾ ഫീസ് അടയ്ക്കാൻ പണം കണ്ടെത്തുക, നിങ്ങളുടെ സുഹൃത്തുക്കളോടോ കുടുംബത്തോടോ കർത്താവായ യേശുവിനെക്കുറിച്ചു സംസാരിക്കുക. നിങ്ങളുടെ സ്വന്തം അനുഭവത്തിൽനിന്നുള്ള ചില ഉദാഹരണങ്ങളും പറയുക.
പാഠത്തിലെ പ്രധാന ആശയങ്ങൾ
1.	ഇന്നത്തെ കഥ വലിയ പ്രശ്നമുണ്ടായിരുന്ന ഒരു മനുഷ്യനെക്കുറിച്ചാണ്. അവന്റെ മകൻ വളരെ രോഗിയായിരുന്നു; ആർക്കും അവനെ സൗഖ്യമാക്കാൻ കഴിഞ്ഞില്ല.
2.	ആ മകന്റെ രോഗം വിവരിക്കുക. ഒരു ദുരാത്മാവിന്റെ നിയന്ത്രണത്തിലായ ഒരു ബാലനെ കാണുന്നത് ഹൃദയഭേദകവും വളരെ ഭയാനകവുമായിരിക്കണം (9:17-18a).
3.	ആ പിതാവ് ആദ്യം സഹായത്തിനായി യേശുവിന്റെ ശിഷ്യന്മാരുടെ അടുക്കൽ പോയി. അവർക്ക് ഒന്നും ചെയ്യാൻ കഴിഞ്ഞില്ല (9:18b).
4.	ആ ബാലൻ യേശുവിന്റെ അടുത്തു വന്നപ്പോൾ ദുരാത്മാവ് അവനെ ദൈവപുത്രനായി തിരിച്ചറിഞ്ഞ് ബാലനെ വളരെ ക്രൂരമായി പീഡിപ്പിച്ചു (9:20).
യേശുവിന്റെ ചോദ്യങ്ങൾ ആ ബാലനോടുള്ള അവന്റെ കരുതൽ കാണിച്ചു. യേശുവിനുപോലും സഹായിക്കാൻ കഴിയുമെന്ന് ആ പിതാവിന് വലിയ പ്രതീക്ഷ ഉണ്ടായിരുന്നില്ല. എങ്കിലും അവരെ ആർക്കെങ്കിലും സഹായിക്കാൻ കഴിയുമെങ്കിൽ അത് യേശു ആണെന്ന് അവൻ വിശ്വസിച്ചു (9:21-22). ചിത്രം 24 കാണിക്കുക. യേശു അവനോടു പറഞ്ഞു, “വിശ്വസിക്കുന്നവന് സകലവും സാധ്യം” (9:23).
5.	ഉടനെ ആ പിതാവ് തന്റെ മകനെ സഹായിക്കണമെന്ന് യേശുവിനോട് അപേക്ഷിച്ചു. എന്തു സംഭവിക്കുമെന്ന് കാണാൻ ജനക്കൂട്ടം ഓടിവന്നു. ആ കുട്ടി മരിച്ചുവെന്ന് എല്ലാവരും കരുതിയപ്പോൾ യേശു അവനെ സൗഖ്യമാക്കി (9:24-27).
6.	പിന്നീട്, തങ്ങൾക്ക് ആ ബാലനെ സൗഖ്യമാക്കാൻ കഴിയാതിരുന്നത് എന്തുകൊണ്ടെന്ന് യേശുവിന്റെ ശിഷ്യന്മാർ അവനോടു ചോദിച്ചു. പ്രാർത്ഥനയുടെ ശക്തി ഉപയോഗിക്കാൻ പഠിക്കണമെന്ന് യേശു അവരോടു പറഞ്ഞു (9:28-29).
കഥയോടുള്ള നമ്മുടെ പ്രതികരണം
യേശു എല്ലാ തിന്മയെയും ജയിച്ചിരിക്കുന്നു. നാം പ്രാർത്ഥിക്കുമ്പോൾ ഇതു ചെയ്യാനുള്ള ശക്തി അവൻ നമുക്കും നല്കുന്നു. ഇന്നത്തെ ഓർമ്മവാക്യത്തിൽ അത്ഭുതകരമായ ഒരു വാഗ്ദാനം അടങ്ങിയിരിക്കുന്നു. എന്നാൽ നാം ഉത്തരവാദിത്തമില്ലാതെയോ സ്വാർത്ഥതയോടെയോ പ്രാർത്ഥിക്കാം എന്ന് ഇതിനർത്ഥമില്ല. പ്രാർത്ഥനയുടെ ശക്തി ദൈവഹിതപ്രകാരം ഉപയോഗിക്കണം (1 യോഹ 5:14).
മനഃപാഠ വാക്യം ഹൃദിസ്ഥമാക്കൽ

